08/08/2022 | Administración LocalMunicipal
Lousame
Aprobación definitiva do cambio na xestión dun servizo.

O Pleno Corporativo do Concello de Lousame, na sesión que tivo lugar o día 29 de xullo de 2022, adoptou o acordo que a continuación se transcribe, e que é obxecto de publicación, para xeral coñecemento de calquera interesado: “O Pleno Corporativo, órgano competente para a adopción deste acordo, en aplicación da lexislación vixente no ámbito local, e á vista dos seguintes antecedentes administrativos e fundamentos xurídicos: 1) Providencia da Alcaldía do día 05.05.2022 relativa á solicitude de informe a esta Secretaría e Intervención sobre a lexislación e o procedemento para modificar a forma de xestión dun servizo público.2) Informe da Secretaría-Intervención núm.76/2022 do 09.05.2022, relativo á lexislación e o procedemento para modificar a forma de xestión dun servizo público.3) Resolución da Alcaldía núm.249 do 09.05.2022 mediante a que se crea unha Comisión de Estudo sobre a modificación da forma de xestión do servizo público “SAF Libre Concorrencia”. 4) Acta de Constitución da Comisión de Estudo do 13.05.2022.5) Memoria Xustificativa da Comisión de Estudo sobre os aspectos sociais, xurídicos, técnicos e financeiros, do 18.05.2022.6) Acta de Disolución da Comisión de Estudo do 18.05.2022 7) Informe da Secretaría Intervención núm.78/2022 do 18.05.2022, relativo á estabilidade orzamentaria con ocasión da modificación da forma de prestación do servizo.8) Proposta da Alcaldía ao Pleno Corporativo de aprobación inicial do expediente, do 18.05.2022.9) Ditame favorable da Comisión Informativa dos Asuntos de Competencia Plenaria do 23.05.2022.10) O Pleno Corporativo, na sesión ordinaria do 27.05.2022, aproba inicialmente a modificación da forma de xestión do Servizo de Axuda no Fogar, modalidade Libre Concorrencia así como someter o expediente a un período de información pública durante 30 días naturais.11) Anuncio publicado no Taboleiro da sede electrónica o día 31.05.2022 12) Anuncio publicado no Boletín Oficial da Provincia núm.104 do 02.06.2022.13) Finalizado o período de información pública, a Secretaría-Intervención emite certificado no que sinala que non consta presentada ningún tipo de emenda ou observación. O expediente administrativo pretende cambiar a forma de prestación do Servizo de Axuda no Fogar, modalidade Libre Concorrencia. Neste momento préstase de xeito directo, mediante persoal propio; e preténdese prestar de xeito indirecto, mediante a licitación dun contrato de servizos, ao abeiro da Lei de Contratos do Sector Público. A Memoria Xustificativa elaborada pola Comisión de Estudo contén os aspectos sociais, xurídicos, técnicos e económicos que motivan a proposta no cambio de prestación deste servizo público. Visto canto antecede, considérase que o expediente seguiu a tramitación establecida na lexislación aplicable, polo que, de conformidade co previsto no artigo 97 do Texto Refundido das Disposicións Legais Vixentes en materia de réxime local, aprobado por Real Decreto Lexislativo 781/1986, do 18 de abril e o artigo 22.2. f) da Lei 7/1985, do 2 de abril, o Pleno Corporativo Primeiro: Considerar que a forma máis axeitada para a xestión do Servizo de Axuda no Fogar, modalidade Libre Concorrencia, polos motivos expresados na Memoria Xustificativa elaborada pola Comisión de Estudo, é a seguinte: ¾ Xestión Indirecta mediante a celebración dun Contrato de Servizos, onde non se transfire o risco operacional ao contratista, senón que é asumido pola Administración. Segundo: Aprobar definitivamente a modificación da forma de xestión do Servizo de Axuda no Fogar, modalidade Libre Concorrencia, de acordo coa Memoria Xustificativa. Terceiro: Publicar o presente acordo, para xeral coñecemento, no taboleiro da sede electrónica e no Boletín Oficial da Provincia” Contra este acordo, que pon fin á vía administrativa, poderá intepoñerse directamente recurso contencioso-administrativo ante o Xulgado do Contencioso-Administrativo, no prazo de dous meses a contar dende a publicación deste anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Previamente cabe interpoñer, con carácter potestativo, recurso de reposición ante o Pleno Corporativo, no prazo dun mes a contar dende a publicación deste anuncio, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común. Lousame, a 2 de agosto de 2022 A Alcaldesa, Mª Teresa Villaverde Pais